ΚΑΝΟΝΙΣΜΟΣ (ΕΟΚ) αριθ. 1282/93 ΤΗΣ ΕΠΙΤΡΟΠΗΣ της 27ης Μαΐου 1993 περί καθορισμού των προβλεπόμενων περιφερειακών ποσών αναφοράς και της αξίας των προκαταβολών που πρέπει να πληρωθούν στους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων για την περίοδο εμπορίας 1993/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 31ης Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε από τον κανονισμό (ΕΟΚ) αριθ. 364/93 (2), και ιδίως το άρθρο 12,

Εκτιμώντας:

ότι στο άρθρο 5 παράγραφος 1 στοιχείο γ) του κανονισμού (ΕΟΚ) αριθ. 1765/92 ορίζεται ότι η Επιτροπή καθορίζει προβλεπόμενο περιφερειακό ποσό αναφοράς για κάθε περιφέρεια που αναφέρεται στο πρόγραμμα περιφερειοποίησης κράτους μέλους, με βάση τη σύγκριση μεταξύ της απόδοσης σε σιτηρά ή ελαιούχους σπόρους αυτής της περιφέρειας και της μέσης απόδοσης της Κοινότητας σε σιτηρά ή ελαιούχους σπόρους-

ότι στο άρθρο 11 παράγραφος 2 του κανονισμού (ΕΟΚ) αριθ. 1765/92 ορίζεται ότι οι παραγωγοί που υποβάλλουν αίτηση για την καταβολή αντισταθμιστικής πληρωμής για τους ελαιούχους σπόρους δικαιούνται να λάβουν προκαταβολή η οποία δεν υπερβαίνει το 50 % του προβλεπόμενου περιφερειακού ποσού αναφοράς-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Συνοπτική εξήγηση του υπολογισμού του προβλεπόμενου περιφερειακού ποσού αναφοράς, όπως απαιτείται από το άρθρο 5 παράγραφος 3 του κανονισμού (ΕΟΚ) αριθ. 1765/92, παρατίθεται στο παράρτημα Ι.

2. Τα προβλεπόμενα περιφερειακά ποσά αναφοράς για την περίοδο εμπορίας 1993/94 παρατίθενται στο παράρτημα ΙΙ.

Άρθρο 2

Με την επιφύλαξη των διατάξεων που έχουν εγκριθεί από τα κράτη μέλη σύμφωνα με τον κανονισμό (ΕΟΚ) αριθ. 3368/92 της Επιτροπής (3), η αξία των προκαταβολών που καταβάλλονται στους παραγωγούς ελαιούχων σπόρων σύμφωνα με τους όρους του άρθρου 11 παράγραφος 2 του κανονισμού (ΕΟΚ) αριθ. 1765/92, για την περίοδο εμπορίας 1993/94, είναι ίση προς το 50 % του σχετικού προβλεπόμενου περιφερειακού ποσού αναφοράς παρατίθεται στο παράρτημα ΙΙ.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 42 της 19. 2. 1993, σ. 3.

(3) ΕΕ αριθ. L 342 της 25. 11. 1992, σ. 9.

ΠΑΡΑΡΤΗΜΑ I

Συνοπτική εξήγηση του υπολογισμού των προβλεπόμενων περιφερειακών ποσών αναφοράς για τους παραγωγούς ελαιούχων σπόρων για την περίοδο εμπορίας 1993/94 Τα προβλεπόμενα περιφερειακά ποσά αναφοράς υπολογίσθηκαν σύμφωνα με τις διατάξεις του άρθρου 5 παράγραφος 1 στοιχείο γ) του κανονισμού (ΕΟΚ) αριθ. 1765/92.

Κατά τον υπολογισμό αυτών των ποσών, η Επιτροπή έλαβε υπόψη τις πληροφορίες που της παρασχέθηκαν από τα κράτη μέλη, σύμφωνα με το άρθρο 3 παράγραφος 2 του εν λόγω κανονισμού, καθώς και την επιλογή του κατά πόσον η σύγκριση των αποδόσεων βασίζεται στα σιτηρά ή τους ελαιούχους σπόρους σύμφωνα με το άρθρο 5 παράγραφος 1 στοιχείο γ) του ίδιου κανονισμού.

Τα προβλεπόμενα περιφερειακά ποσά αναφοράς για την περίοδο εμπορίας 1993/94 παρατίθενται στο παράρτημα ΙΙ.

ΠΑΡΑΡΤΗΜΑ ΙΙ

Προβλεπόμενα περιφερειακά ποσά αναφοράς 1993/94

/* ΠΙΝΑΚΕΣ: δείτε Ε.Ε. */